钦定古今图书集成/明伦汇编/氏族典/第345卷 > 周盘龙
## 钦定古今图书集成/明伦汇编/氏族典/第345卷 > 周盘龙

按《南齐书周盘龙传》：“盘龙，北兰陵兰陵人也。胆气过
人，便弓马。泰始初，随军讨赭圻贼，累至龙骧将军，封
晋安县子。太祖即位，进号右将军。建元二年，贼寇寿
春，以盘龙为军主，奋击陷阵，贼众大败，由是名播北
国。永明元年，迁征卤将军。五年，转大司马。后以疾为
光禄大夫。寻出为兖州刺史，进爵为侯，还为散骑常”
侍，十一年，病卒。子奉叔，勇力绝人，随盘龙征讨，所在
暴掠。郁林在西州，奉叔密得自进。及即位，与直阁将
军曹道刚为心膂。隆昌元年，出为持节、都督青冀二
州军事。时帝谋诛宰辅，故出奉叔为外援。高宗虑其
一出不可复制，与萧谌谋，称敕召奉叔于省内杀之。